*Jézus pedig ezt mondta: „Én ítéletre jöttem e világra, hogy akik nem látnak, lássanak, és akik látnak, vakká legyenek.” (Jn 9,39)*

Az Igevers első gondolata kicsit nehezebben érthető. Egyszerűen arról van szó, hogy Jézus jogosult megítélni a földön, ki lát, ki nem lát. De az Igevers másról is beszél: arra is van hatalma Jézusnak, hogy változtasson ezen az állapoton.

A változás nagyon szembetűnő: aki nem lát, láthasson vagy fordítva. Az első a jó variáció. Ami eddig sötét vagy láthatatlan volt, az most látható. Fizikai értelemben itt volt a meggyógyult ember. De nem minden fizikai szemmel látó ember látja a szellemi összefüggéseket. Az összefüggések bizonyos fokú ismeretet még mindig nem azonos a szellemi világ látásával. Pedig ez a világ valóságos.

Jézus azért jött, hogy mi, akik a bűn miatt nem láthattuk a dicsőséges szellemi világot, megláthassuk azt és részévé válhassunk. Te is része vagy ennek a dicsőséges világnak? *Vadon Gyula*